ประจำเดือนหมดไปประมาณวันที่ 22กันยายน แต่ช่วงตกไข่25-30ได้มีอะไรกับแฟนแล้วหลั่งในแล้วกินยาคุมฉุกเฉิน วันนี้วันที่2ตุลาคมมีเลือดออกมาจากช่องคลอดเป็นสีแดงๆ อยากทราบว่าน่าจะเป็นเลือดอะไรคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงที่พบได้บ่อยเช่นมีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นจากอาการที่กล่าวมาอาจเป็นเลือดจากผลข้างเคียงของยาได้ แนะนำสังเกตอาการก่อนว่าค่อยๆจางลงไปหรือไม่ ถ้าเลือดยังออกมามาก ปวดหน่วงท้องน้อย ควรไปพบสูตินรีแพทย์เพื่อหาสาเหตุอื่นเพิ่มเติมและถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก